Walrus

De walrus (Odobenus rosmarus) is e grôte vinpôtige zêezoogbêeste die vôornkomt in de koede zêen van 't nôordelik halfroend. 't Is d' ênigste bestoande  sôorte in de familie Odobenidae en 't geslacht Odobenus. De sôorte is oenderverdêeld in twèe oendersôort'n: d'n Atlantische walrus (O. r. rosmarus), die in d'n Atlantischn Oceoan leeft, en de Pacifische walrus (O. r. divergens) die in de Stiln Oceoan leeft. 

Vulgroeide walrusn zyn styf grôot en word'n gekenmerkt deur lange slagtand'n en e snorre. Ze zyn bedekt met e korte bustelachtige vacht. Hunder vel is styf dikke en geplôoid. Ze leevn mêestal in oendiep woater boovn 't continentoal plat en briengn e grôot dêel van hunder leevn deure ip 't zêe-ys ip zoek noa twèekleppige wêekbêest'n. Walrusn zyn socioale bêest'n die relatief oed komn. 

De walrus hèt e prominente rolle gespeeld in de cultuur van vele inheemsche Arctische volkern, die ip hunder gejoagd hèn vo 't vlêes, vet, vel, slagtand'n en bêenders.

Categorie:Vinpôtige